

**Prekrytie horných dýchacích ciest v interiéri**  
Podľa § 48 ods. 4 písm. r) zákona sa v priestoroch interiérov budov nariaďuje riadne prekrytie horných dýchacích ciest (nos a ústa) použitím respirátora všetkým:  
a) osobám personálu zariadení sociálnej starostlivosti pri kontakte s návštevníkmi alebo klientami,  
b) osobám personálu zariadení poskytovateľov zdravotnej starostlivosti pri kontakte s návštevníkmi, pacientmi alebo klientami,  
c) návštevníkom zariadení podľa bodu a) alebo b),  
d) klientom a pacientom zariadení poskytovateľov zdravotnej starostlivosti, s výnimkou pacientov hospitalizovaných na lôžkových oddeleniach zariadenia

Pri prvom nástupe do školy a po každom prerušení dochádzky do školy v trvaní 3 a viac po sebe nasledujúcich dní (vrátane víkendov a sviatkov) rodič predkladá „Písomné vyhlásenie o bezpríznakovosti“ žiaka.  
Žiak s príznakmi musí zostať doma. Pokiaľ rodič nevie vylúčiť príznaky, kontaktuje detského lekára.

Ak sa v škole vyskytne žiak alebo pedagogický/odborný zamestnanec pozitívny na ochorenie COVID-19, žiaci a pedagogickí/odborní zamestnanci, ktorí s ním boli v úzkom kontakte, nejdú do karantény, pokiaľ neprejavujú príznaky ochorenia COVID-19. Tito žiaci musia mať 10 dní prekryté horné dýchacie cesty rúškom, avšak dôrazne odporúčame respirátor FFP2. Pedagogickí a odborní zamestnanci, ktorí prišli do úzkeho kontaktu s osobou pozitívnou v rámci školy, do karantény nejdú. Takíto zamestnanci musia mať prekryté horné dýchacie cesty respirátorom FFP2 po dobu 10 dní.

**Povinnosť nosiť respirátor sa nevzťahuje na deti do 6 rokov.**

Vstup cudzím osobám do priestorov školy a školského zariadenia je povolený po predložení „Písomného vyhlásenia o bezpríznakovosti návštevníka“

**Karanténa žiaka po kontakte s osobou pozitívnou na ochorenie COVID-19 mimo školy**  
Žiak, ktorý bol mimo školy v úzkom kontakte s osobou pozitívnou na COVID-19, 2 dni  
pred potvrdením pozitivity tejto osoby alebo objavením prvých klinických príznakov,  
nastupuje **do 5-dňovej karantény a nenavštevuje školu ani školské zariadenie.**

V prípade, že žiak spĺňa výnimku z karantény a neprejavuje príznaky ochorenia COVID-19, do karantény ísť nemusí.

**Karanténa zamestnanca po kontakte s osobou pozitívnou na ochorenie COVID-19 mimo školy**  
Zamestnanec, ktorý bol v úzkom kontakte s pozitívne testovanou osobou, nemôže  
chodiť do práce po dobu 5 dní, ide do karantény. Po ukončení karantény musia mať  
takéto osoby prekryté horné dýchacie cesty respirátorom FFP2 po dobu 5 dní.  
V prípade, že zamestnanec spĺňa výnimku z karantény a neprejavuje príznaky  
ochorenia COVID-19, do karantény ísť nemusí, avšak musí mať prekryté horné  
dýchacie cesty respirátorom FFP2 po dobu 7 dní.